
Suomen kestävän kasvun ohjelma

**Kestävän kasvun Kainuu II-hanke**

Loppuraportti

Kainuun hyvinvointialue

28.02.2025



**Sisällysluettelo**

[1 Tiivistelmä hankkeen tuloksista ……7](#_Toc182231311)

[3 IPS – Sijoita ja valmenna kehittämishanke 8](#_Toc182231316)

[3.1 Miten IPS –toimintamallin käyttöönotto on toteutunut alueella? 8](#_Toc182231317)

[3.2 Miten IPS –toimintamalli on edistänyt vakavia mielenterveyshäiriöitä sairastavien henkilöiden työllistymistä tai työurien pidentymistä alueella? 9](#_Toc182231318)

[3.3 Miten IPS –toimintamalli on edistänyt vakavia mielenterveyshäiriöitä sairastavien henkilöiden mielenterveyden kohenemista? 9](#_Toc182231319)

[5 Investointi 2: Edistetään hoitotakuun toteutumista vahvistamalla ennaltaehkäisyä ja ongelmien varhaista tunnistamista 10](#_Toc182231324)

[5.1 Hankkeessa kehitetyt ja käyttöön otetut monialaiset asiakas- ja palveluohjausta tukevat, hyvinvoinnin ja terveyden edistämisen (ml. liikunta-, luonto-, kulttuuri- ja sotepalveluiden) integroidut toimintamallit osana sote-uudistuksen toimeenpanoa 10](#_Toc182231325)

[5.1.1 Mitä monialaisia asiakas- ja palveluohjauksen toimintamalleja olette kehittäneet? 10](#_Toc182231326)

[5.1.2 Sisältyykö toimintamalliin liikunta-, luonto-, kulttuuri-, ravitsemus-, elintapaohjaus- mielenterveys- ja/tai osallisuussisältöjä? 10](#_Toc182231327)

[5.1.3 Mitä näistä edellä olevista malleista olette ottaneet käyttöön ja mitä käyttöönotosta on päätetty? 10](#_Toc182231328)

[5.1.4 Miten toimintamallit ovat vahvistaneet yhteistyötä alueen a) kuntien ja b) järjestöjen kanssa? 10](#_Toc182231329)

[5.1.5 Mitä tukea olette saaneet kansallisilta toimijoilta hyvinvoinnin ja terveyden edistämisen monialaisen palvelukonseptin kehittämiseen? 10](#_Toc182231330)

[5.2 Monialaisen digitaalisen palvelutarjottimen kehittäminen 10](#_Toc182231331)

[5.2.1 Kansallisen digitaalisen ratkaisun (Tarmoa) kehittämistyöhön ja pilotointiin osallistuminen 10](#_Toc182231332)

[5.2.3 Mitä palveluja ja toimintaa palvelutarjotin sisältää? 10](#_Toc182231334)

[5.2.4 Miten asiakkaita ohjataan palvelutarjottimelle koottuihin palveluihin? 11](#_Toc182231335)

# 1 Tiivistelmä hankkeen tuloksista

Pilari 3:ssa Kainuussa päädyttiin tarjoamaan palvelua kaikille työikäisille mielenterveyspalveluiden asiakkaille. IPS-työhönvalmennukseen saatiin yhteydenottoja yhteensä 108:lta asiakkaalta Kainuun hyvinvointialueen mielenterveyspalveluista. Näistä asiakkaista työhönvalmennus aloitettiin 66:lle asiakkaalle, joista vaikeista mielenterveyshäiriöistä kärsiviä oli 46 henkilöä. Vaikeista mielenterveyden häiriöistä kärsivistä asiakkaista työllistyi 50 %. IPS -työhönvalmennus on edesauttanut asiakkaiden työllistymistä ja työllistymisen suunnittelua sekä vaikuttanut positiivisesti asiakkaiden terveydentilaan ja mielialaan.

IPS -työhönvalmennus koettiin tärkeäksi osaksi toipumisen tukea ja haluttiin ottaa osaksi Kainuun hyvinvointialueen mielenterveyspalveluita. IPS -työhönvalmennukseen palkattiin kaksi vakituista työntekijää, jotka perehdytettiin hankkeen tuella toimintaan ja Kainuuseen muodostettuun toimintamalliin.

Investointi 2:ssa Kainuun alueelle kehitettiin suunnitelman mukaisesti Hyvinvoinnin ja terveyden edistämisen alueellinen palvelukonsepti, joka konkreettisesti löytyy hyvinvointialueen verkkosivuilta. Monialaisen asiakas- ja palveluohjaksen toimintamalli päätettiin ottaa käyttöön syksyllä 2024 hyvinvointialueen johtoryhmän päätöksellä ja sen juurruttaminen alueelle on käynnistynyt. Kainuussa otettiin käyttöön myös kansallinen digitaalinen palvelutarjotin, Tarmoa-palvelu osaksi palveluohjauksen ja konseptin työkaluja.

# 3 IPS – Sijoita ja valmenna kehittämishanke

## 3.1 Miten IPS –toimintamallin käyttöönotto on toteutunut alueella?

Kainuussa IPS-toimintamalli on käytössä Hyrynsalmella, Kajaanissa, Kuhmossa, Paltamossa, Ristijärvellä, Sotkamossa ja Suomussalmella. Kahdeksan eri hoitotiimiä on osallistunut IPS-toimintamallin käyttöönottoon.

- Hyrynsalmi, Suomussalmi: 15 henkilöä: lähi- ja sairaanhoitajia, päihdetyöntekijä

- Kajaani Ryhmätalo: 5 henkilöä: lähi- ja sairaanhoitajia

- Kajaani osasto 13: 6 henkilöä: sairaanhoitajia ja sh-opiskelijoita

- Kajaani Miepä: 34 henkilöä: sairaanhoitajia, 2 psykologia, toimintaterapeutti ja

sosiaaliohjaaja

- Kajaani Kotikuntoutus: 7 henkilöä: lähi- ja sairaanhoitajia

- Kuhmo: 7 henkilöä: lähi- ja sairaanhoitajia

- Paltamo, Ristijärvi: 8 henkilöä: lähi- ja sairaanhoitajia

- Sotkamo: 7 henkilöä: lähi- ja sairaanhoitajia

Palveluun osallistui 46 vakavaan mielenterveyden häiriöön sairastunutta asiakasta. Asiakkaat tulivat palveluun omahoitajan lähetteellä. Ennen lähetteen laatimista IPS-työhönvalmentaja osallistui asiakkaan ja hoitajan tapaamiseen, jossa asiakkaalle kerrottiin IPS-palvelusta ja keskusteltiin, sopisiko IPS-työhönvalmennus asiakkaalle. Asiakkaita jäi jonolle joulukuussa 2024, kun hanke päättyi, yhteensä 26 asiakasta. Vanhimmat lähetteet palveluun olivat helmikuulta 2024. Jonossa oleviin asiakkaisiin pidettiin yhteyttä puhelimitse jonotuksen aikana.

Työpaikkoja hankkeen aikana on löytynyt kiinteistönhoidon, kuljetuksen ja logistiikan, kaupan, kulttuurin ja matkailun, keittiö ja ravintola, lastenhoidon ja hoivan, toimistotyön ja kierrätyksen alalta.

Kaikki kolme työhönvalmentajaa olivat suorittaneet kuntoutus-, tuki- ja ohjauspalvelujen erikoisammattitutkinnon ennen hankkeen aloittamista ja kaikki työhönvalmentajat osallistuivat kaikkiin menetelmätapakoulutuksiin. Osassa koulutuksista oli mukana myös hyvinvointialueen mielenterveys- ja riippuvuuksien hoidon palveluista palveluyksikköpäällikkö ja Kestävän kasvun Kainuu 2 -hankkeen projektikoordinaattori.

<https://innokyla.fi/fi/toimintamalli/ips-sijoita-ja-valmenna-toimintamalli-kainuun-hyvinvointialueella-p3-rrp-kainuun>

## 3.2 Miten IPS –toimintamalli on edistänyt vakavia mielenterveyshäiriöitä sairastavien henkilöiden työllistymistä tai työurien pidentymistä alueella?

Hankkeen aikana allekirjoitettiin yhteistyösopimus yhteensä 66 asiakkaan kanssa, joista vakavia mielenterveyden häiriöitä sairasti 46 henkilöä. Heistä työllistyi 23 henkilöä ja opiskelemassa, vapaaehtoistyössä ja työkokeilussa on ollut 9 henkilöä.

## 3.3 Miten IPS –toimintamalli on edistänyt vakavia mielenterveyshäiriöitä sairastavien henkilöiden mielenterveyden kohenemista?

Monilla asiakkaista on diagnosoitu useita psykiatrisia sairauksia. Asiakkaiden ensisijaiset psykiatriset diagnoosit koottuna (ICD-10-luokituksen mukaisesti; ainoastaan pääluokitus): F20, F21, F22, F25, F29, F31, F32, F33, F34.

Palvelussa toteutettiin asiakaspalautekysely lokakuussa 2024. Kysely lähetettiin 66:lle palvelussa olleelle asiakkaalle, joista 28 henkilöä vastasi kyselyyn. 78 % vastanneista koki, että IPS-työhönvalmennus on vaikuttanut positiivisesti heidän terveydentilaansa ja heidän mielialansa on kohentunut.    
   
THL toteutti kyselyn aluepilottien IPS-työhönvalmennusta toteuttaville psykiatrian polikoiklinikoille osana laajempaa arviointitutkimusta. Sen tulosten perusteella IPS-työhönvalmennus koetaan tärkeäksi toiminnaksi vakavaan mielenterveydenhäiriöön sairastuneiden toipumisessa ja toiminnan toivotaan olevan kiinteä osa psykiatrista hoitoa tulevaisuudessakin. Hoitotaholta on saatu suullista palautetta, jonka mukaan IPS-työhönvalmennus on kohentanut mukana olleiden asiakkaiden psyykkistä hyvinvointia.

# 5 Investointi 2: Edistetään hoitotakuun toteutumista vahvistamalla ennaltaehkäisyä ja ongelmien varhaista tunnistamista

## 5.1 Hankkeessa kehitetyt ja käyttöön otetut monialaiset asiakas- ja palveluohjausta tukevat, hyvinvoinnin ja terveyden edistämisen (ml. liikunta-, luonto-, kulttuuri- ja sotepalveluiden) integroidut toimintamallit osana sote-uudistuksen toimeenpanoa

### 5.1.1 Mitä monialaisia asiakas- ja palveluohjauksen toimintamalleja olette kehittäneet?

Kainuun hyvinvointialueella on yhteiskehitetty monialaisen asiakas- ja palveluohjauksen toimintamalli <https://innokyla.fi/fi/toimintamalli/monialainen-asiakas-ja-palveluohjaus-kainuun-hyvinvointialueella-hyte-palvelutarjotin> . Toimintamalli ohjaa ammattilaista hyvinvoinnin ja terveyden edistämisen puheeksi ottoon sekä Tarmoa-palvelun <https://tarmoa.fi/fi> ja hyvinvoinnin ja terveyden edistämisen verkkosivumateriaalin <https://hyvinvointialue.kainuu.fi/hyvinvoinnin-ja-terveyden-edistaminen> hyödyntämiseen asiakasohjauksessa.

Ammattilaisille on tuotettu sekä työohje toimintamallin hyödyntämiseen sekä kirjaamisen ohje LifeCare-potilastietojärjestelmään. Monialaisen asiakas- ja palveluohjauksen toimintamallin markkinointiin ja käytön tukemiseen on tuotettu animaatiovideo <https://www.youtube.com/watch?v=lI1gsQK_Js8>

Monialaisesta asiakas- ja palveluohjauksen toimintamallin lisäksi Kainuussa hyödynnetään myös muita hankeessa vahvistettuja jo olemassa olevia monialaisia toimintamalleja, kuten Teatteriresepti- ja Kaikukortti-toimintamallit.

### 5.1.2 Sisältyykö toimintamalliin liikunta-, luonto-, kulttuuri-, ravitsemus-, elintapaohjaus- mielenterveys- ja/tai osallisuussisältöjä?

Monialaiseen hyvinvoinnin ja terveyden edistämisen toimintamalliin sisältyy toimintamalleja kulttuuriin, liikuntaan, luontoon, ravitsemukseen ja osallisuuteen. Toimintamalliin kulttuurihyvinvoinnin vahvistamiseksi sisältyvät Kaikukortti- ja Teatteriresepti-toimintamallit. Hanke on ollut mukana aloittamassa Kainuuseen kulttuurihyvinvointia tukevaa Taikusydän-verkostotoimintaa.

Liikunnan vahvistamiseksi monialaisessa asiakas- ja palveluohjauksen toimintamallissa voi hyödyntää hankkeessa yhteiskehitettyä Liikuntareseptiä.

Kestävän kasvun Kainuu II-hankkeessa tehty yhteistyötä luontohyvinvoinnin vahvistamiseksi Luonnonvarakeskuksen Luontolähete-hankkeen kanssa. Mikäli Luontolähete-toimintamalli jää Kainuussa pysyvästi käyttöön, liitetään se mukaan monialaisen asiakas- ja palveluohjauksen toimintamalleihin. Lisäksi hankkeessa on vielä tarkoitus kehittää yksinkertaisempi Luontoresepti sosiaali- ja terveydenhuollon ammattilaisten käyttöön ja luontohyvinvoinnin vahvistamiseen.

Osallisuuden vahvistamiseksi hyvinvoinnin ja terveyden edistämisen verkkosivuille on nostettu ohjaamiseen tietoa järjestöjen palveluista, kuten järjestöjen ystävätoiminnasta, vertaistuesta ja omaistaan hoitaville henkilökohtaisesta tuesta.

Ravitsemusterveyden kehittämisessä on Kainuuseen vielä kehitteillä ravitsemusterveyden monialainen sisältökokonaisuus, joka liitetään Kainuun alueelliseen hyte-palvelukonseptiin.

### 5.1.3 Mitä näistä edellä olevista malleista olette ottaneet käyttöön ja mitä käyttöönotosta on päätetty?

Monialaiseen hyvinvoinnin ja terveyden edistämisen toimintamalli on esitelty Kainuun hyvinvointialueen johtoryhmässä 3.9.2024. Johtoryhmässä on päätetty lähteä edistämään toimintamallin käyttöönottoa Kainuun hyvinvointialueella. ”Päätösehdotus: Johtoryhmä keskustelee asiasta ja päättää ottaa toimintamallin käyttöön Kainuun hyvinvointialueella. Toimintamallin pilotoinnin ja arviointitulosten perusteella huomioidaan ja toteutetaan tarvittavat muutokset toimintamalliin. Päätös: Hyväksyttiin ehdotus.” (ks. liite/pöytäkirja). Jatkossa hyte-verkkosivujen sekä monialaisen asiakas- ja palveluohjauksen toimintamallin kehittämisestä ja työohjeen päivittämisestä vastaa Kainuun hyvinvointialueen hyvinvoinnin ja terveyden edistämisen erikoissuunnittelija.

Toimintamallia on pilotoitu Kainuun hyvinvointialueella ikäihmisten asiakasohjauksessa 20.1.2025-14.2.2025. Pilotointiin osallistui noin 20 asiakasohjaajaa eri puolilta Kainuuta. Pilotoinnin tuloksena voitiin todeta, että toimintamalli on hyödynnettävissä ilman muutoksia laajempaan käyttöön. Toimintamallin käyttöönoton laajennusta ja koulutusta muille palvelualueille jatketaan kevään 2025 aikana.

Kainuun hyvinvointialueella on vahvistettu Teatteriresepti-toimintamallin käyttöä. Teatteriresepti-toimintamalli on jo aikaisemmin ollut käytössä Kainuun hyvinvointialueen mielenterveys- ja päihdepalveluissa. Hankkeen tuella Teatteriresepti-toimintamalli on otettu käyttöön myös kuntoutuspalveluiden toimintaterapiassa.

Kaikukortti-toimintamallin hyödyntämistä on vahvistettu hankkeessa. Kaikukortti-toimintamalli on ollut Kainuussa jo käytössä, mutta käyttö on ollut osittain vähäistä. Hankkeen tuella Kaikukortin käyttöä on vahvistettu päivittämällä alueellisia Kaikukorttiin liittyviä tietoja ja laatimalla työohje Kaikukortti-toimintamalliin. Aloitettu myös uudelleen Kainuu Kaikukorttiverkoston tapaamiset.

### 5.1.4 Miten toimintamallit ovat vahvistaneet yhteistyötä alueen a) kuntien ja b) järjestöjen kanssa?

Teatteri-resepti toimintamallissa on mukana hyvinvointialue, kainuulaisia järjestöjä sekä Kajaanin kaupunki, Teatteri-reseptin hyödyntäminen laajentunut Kainuun hyvinvointialueella. Samoin Kaikukortti-toimintamallissa on mukana hyvinvointialue, kaikki Kainuun kunnat sekä kainuulaisia järjestöjä. Toimintamalleihin ohjautuminen voi tapahtua niin hyvinvointialueelta, kunnista kuin järjestöistäkin. Kaikukortti-verkosto kokoontuu jatkossa säännöllisesti.

Kainuun Taikusydän-verkosto toimii monialaisesti ja kokoontuu säännöllisesti. Verkosto vahvistaa Kainuun alueen kulttuurihyvinvointityön näkyvyyttä ja kehittämistä. Kainuun Taikusydän-verkostoon kuuluu ammattilaisia Kainuun kunnista, Kainuun Liitosta, Kainuun hyvinvointialueelta, kulttuurijärjestöistä ja alueen kulttuurihyvinvointia kehittävistä hankkeista.

Kestävän kasvun Kainuu II-hankkeessa on selvitetty useita järjestöyhteistyön mahdollisuuksia. Järjestöyhteistyötä on tehty tiiviisti Kainuun sosiaali- ja terveysturvayhdistyksen kanssa vahvistaen järjestöjen palvelukuvauksia Lähellä.fi-järjestötietopalvelussa ja yhteistyö jatkuu vuoden 2025.

Kuntakohtaiset järjestöillat ovat toteutuneet Kainuun eri kunnissa. Järjestöillat ovat sisältäneet tukea järjestöille, tietoa järjestöpalveluiden näkyvyydestä sekä osallisuuden vahvistamista. Järjestöillat ovat toteutuneet yhteistyössä kuntien ja hyvinvointialueen sekä Kainuun sosiaali- ja terveysturvayhdistyksen kanssa. Järjestöilloissa osallistujamäärä on ollut 29.2.2024-28.2.2025 mennessä yhteensä 265 henkilöä.

### 5.1.5 Mitä tukea olette saaneet kansallisilta toimijoilta hyvinvoinnin ja terveyden edistämisen monialaisen palvelukonseptin kehittämiseen?

Kansallinen hyvinvoinnin ja terveyden edistämisen palvelukonsepti on tuonut raamit alueelliselle kehittämiselle. Alueellisen hyvinvoinnin ja terveyden edistämisen palvelukonseptin kehittämiseen kansallinen tuki on ollut vähäistä. Terveyden ja hyvinvoinnin laitos on järjestänyt säännöllisiä tapaamisia. Tapaamiset ovat tarjonneet tietoa, mitä muilla hyvinvointialueilla on kehitteillä. Pohjois-Suomen alueellisiin tapaamisiin ei ole ollut kansallista tukea investointi 2:ssa. Pohjois-Suomen tasoiset säännölliset vertaistapaamiset hyte-kehittämiseen ja järjestöyhteistyöhön ovat toimineet loistavasti vapaamuotoisesti ilman kansallista tukea.

Palvelutietovarantotyön tukea on tarjottu Digi- ja väestötietovirastolta järjestämällä säännöllisiä kansallisia tapaamisia. Sisällöllinen tuki palvelutietovarantoon on enemmän tullut muilta kehittäjiltä. Yhteistyö DigiFinlandin kanssa kansallisen digitaalisen palvelutarjottimen kehittämisessä on ollut tiivistä ja alueiden tarpeita kuuntelevaa. Kansallisen palvelutarjottimen kehittäminen on ollut hidasta ja käyttöönottaessa Tarmoa-palvelu vielä keskeneräinen/ kehittyvä palvelu. Haasteita tukeen on tuonut DigiFinlandin laajat henkilöstömuutokset digitaalisen palvelutarjottimen kehittämisessä ja tiedon siirrossa.

## 5.2 Monialaisen digitaalisen palvelutarjottimen kehittäminen

### 5.2.1 Kansallisen digitaalisen ratkaisun (Tarmoa) kehittämistyöhön ja pilotointiin osallistuminen

Kainuun hyvinvointialue/ Kestävän kasvun Kainuu II-hanke on osallistunut aktiivisesti ja sitoutuneesti Tarmoa-palvelun kansalliseen kehittämistyöhön. Tarmoa-palvelua pilotointiin Kainuussa 20.2.-19.4.2024. Pilotointi toteutettiin järjestämällä työpajoja ja esittelyjä rajalliselle/ suunnitellulle kohderyhmälle. Pilotointityöpajoihin osallistui 8 ammattilaista ja 10 järjestöjen/asukkaiden edustajaa. Pilotointipalautteita saatiin 17 vastausta ammattilaisilta ja 14 asukkailta. Asukkaat ja ammattilaiset kokivat Tarmoa-palvelun pääosin helppokäyttöisenä ja hyödyllisenä. Kehitystyö käyttöliittymän selkeyttämiseksi ja hakutoiminnon tehokkuuden lisäämiseksi katsottiin tarpeelliseksi. Kainuun alueellisen pilotin raportti löytyy Innokylästä <https://innokyla.fi/fi/toimintamalli/monialainen-asiakas-ja-palveluohjaus-kainuun-hyvinvointialueella-hyte-palvelutarjotin>

Kainuun hyvinvointialue on ottanut Tarmoa-palvelun käyttöön 13.1.2025.

### 5.2.3 Mitä palveluja ja toimintaa palvelutarjotin sisältää?

Tarmoa-palvelu sisältää 8 teemaa (*liikunta-, luonto-, kulttuuri-, elintapaohjaus- ja ravitsemuspalvelut, osallisuuden edistämisen palvelut, mielenterveyden edistämisen palvelut ja sosiaali- ja terveydenhuollon neuvontapalvelut)*, joihin kaikkiin nousee palveluita Kainuusta. Tarmoa-palvelu sisältää myös hyvinvointikartoituksen, palveluhaun ja tapahtumakalenterin sekä digitaalisia itse- ja omahoito-ohjelmia.

Kestävän kasvun Kainuu II-hankeessa on tuettu Kainuun hyvinvointialueen ja kuntien palvelutietovarantokäyttäjiä hyvinvoinnin ja terveyden edistämisen palveluiden palvelukuvausten laadussa antamalla kehitysideoita. Järjestöjä on tuettu Lähellä.fi-palveluun rekisteröinneissä ja toimintailmoitusten tekemisessä. Hankkeessa on tuotettu animaatiovideo <https://www.youtube.com/watch?v=XgzJCBTszVc> yhteistyön ja monialaisten palveluiden näkyvyyden lisäämiseksi palvelutarjottimelle.

### 5.2.4 Miten asiakkaita ohjataan palvelutarjottimelle koottuihin palveluihin?

Tarmoa-palvelu on liitetty Kainuun alueelliseen hyvinvoinnin ja terveyden edistämisen palvelukonseptiin ja monialaisen asiakas- ja palveluohjauksen toimintamallin yhdeksi työvälineeksi. Monialaisen asiakas- ja palveluohjauksen toimintamallin markkinointiin ja käytön tukemiseen on tuotettu animaatiovideo <https://www.youtube.com/watch?v=lI1gsQK_Js8> Näitä hyödyntämällä ammattilaiset voivat ohjata asiakasta palvelutarjottimen käyttöön ja palvelutarjottimelle koottuihin palveluihin.

Linkki Tarmoa-palveluun löytyy Kainuun hyvinvointialueen hyvinvoinnin ja terveyden edistämisen verkkosivuilta <https://hyvinvointialue.kainuu.fi/hyvinvoinnin-ja-terveyden-edistaminen> ja hoito- ja palveluketjuista <https://palveluketjut.kainuu.fi/>. Tarmoa-palveluun ohjaamiseksi on tuotettu painomateriaalia ammattilaisten käyttöön.

Tarmoa-palvelun markkinointi ja käytön ohjaaminen aloitettu kainuulaisille asukkaille. Markkinointia on tehty sosiaalisen median kautta, pop up-tapahtumin, järjestötapahtumin ja webinaareissa. Markkinointi ja käytön ohjaaminen jatkuvat edelleen.

# 